50.		Výpoveď z nájmu bytu nájomcom (§ 9 ods. 3 ZoNaPNP)
Pavol Gajar, Makovického ul. č. 20, Žilina				Stavebné bytové družstvo
							Hollého 1ul. č. 2, 010 01 Žilina
Žilina 12. 8. 2023
Vec:	Výpoveď z nájmu bytu
Na základe nájomnej zmluvy zo dňa 12. 5. 2022 uzavretej medzi mnou ako nájomcom a Vaším družstvom, vznikol nájom družstevného bytu č. 5, nachádzajúceho sa vo vchode 20, na II. poschodí domu č. s. 1152, na Makovického ul. v Žiline na dobu neurčitú.
Týmto dávam výpoveď nájmu uvedeného bytu.	Pavol Gajar
Poznámka
Nájom bytu zaniká písomnou dohodou medzi prenajímateľom a nájomcom alebo písomnou výpoveďou.
Prenajímateľ môže dať výpoveď nájmu bytu iba z dôvodov uvedených taxatívne v zákone.
Nájomca nie je týmito dôvodmi viazaný, môže teda dať výpoveď z akéhokoľvek dôvodu, alebo aj bez udania dôvodu.
Pokiaľ ide o výpovednú lehotu, táto musí byť vo výpovedi uvedená, t. j. musí byť uvedené, kedy sa má nájom skončiť, a to najmenej tri mesiace tak, aby sa skončila ku koncu kalendárneho mesiaca. Ak výpovedná lehota nie je uvedená, skončí sa nájom bytu posledným dňom mesiaca nasledujúceho po mesiaci, v ktorom výpoveď došla druhému účastníkovi.